CELEX: C2006/190/54
Language: et
Date: 2006-08-12 00:00:00
Title: Kohtuasi T-174/06: 27. juunil 2006 esitatud hagi — Inalca ja Cremonini versus Euroopa Ühenduste Komisjon

12.8.2006   
            
            
               ET
            
            
               Euroopa Liidu Teataja
            
            
               C 190/29
            
         27. juunil 2006 esitatud hagi — Inalca ja Cremonini versus Euroopa Ühenduste Komisjon
   (Kohtuasi T-174/06)
   (2006/C 190/54)
   Kohtumenetluse keel: itaalia
   Pooled
   
      Hageja: Inalca ja Cremonini (Modena, Itaalia) (esindaja: Fransesco Sciaudone)
   
      Kostja: Euroopa Ühenduste Komisjon
   Hageja nõuded
   
               —
            
            
               tuvastada komisjoni lepinguväline vastutus;
            
         
               —
            
            
               tuvastada hagejatele tekitatud kahju, mille hinnanguline suurus on 2 861 000 eurot;
            
         
               —
            
            
               mõista komisjonilt välja kahjuhüvitis koos intressi ja võimaliku viivisega;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Käesoleva hagi esemeks on nõue hüvitada kahju, mis hagejatest äriühingutele tekitati 6. juuli 1998. aasta kirjaga, millega pettuste tõkestamise kooskõlastusüksus (UCLAF) edastas Itaalia ametiasutustele veiseliha toetustega eksportimisel Jordaaniasse väidetavalt toime pandud rikkumiste kontrolli tulemused, mis hagejate hinnangul on täielikult väärad, ja milles UCLAF esitas kahe kõnealuse äriühingu ja nende juhtide suhtes süüdistusi, mis kuuluvad on karistusõiguse valdkonda.
   Oma väidete toetuseks viitavad hagejad:
   
               —
            
            
               määruse (EMÜ) nr 729/70 artikli 9 lõike 2 teise ja neljanda lõigu sätete rikkumisele selles osas, et esiteks on UCLAF-i poolt Jordaanias läbi viidud inspekteerimine vaidlustatav, kuna UCLAF ületas oma kontrollivolituste piire, mis hõlmavad vaid liikmesriikide territooriumi, ja teiseks rikkus UCLAF kohustust ülevaatusi ja kontrolle ette valmistada ning läbi viia liikmesriikide eelneval nõusolekul ja kõigi huvitatute siseriiklike ametiasutuste esindajate juuresolekul;
            
         
               —
            
            
               määruse (EÜ) nr 2988/95 artikli 9 lõike 2 teise lõigu ja määruse (EÜ) nr 2185/96 artikli 4 rikkumisele selles osas, et UCLAF rikkus kohustust valmistada kohapealseid kontrollimisi ja inspekteerimisi ette tihedas koostöös liikmesriikidega ning teavitada enne kontrolli läbiviimist pädevaid siseriiklikke ametiasutusi;
            
         
               —
            
            
               määruse (EMÜ) nr 3665/87 artikli 18 rikkumisele, kuna UCLAF ei olnud teadlik tõenduslikust väärtusest, mida nimetatud määrus rea otseselt dokumentide puhul tunnustab ja neile omistab, ning andis omavoliliselt eelise teistele dokumentidele, rikkudes õiguskindluse ning kontrolli läbipaistvuse põhimõtteid.
            
         Hagejad tuginevad ka hea halduse, hoolsus- ja proportsionaalsuse põhimõtete, samuti ametisaladuse rikkumisele.
   Lõpetuseks kinnitavad hagejad, et isegi kui UCLAF-i toiminguid eeltoodud kriitikale ei allu, vastutab UCLAF siiski hagejatele tekitatud kahju eest. Hagejad ei saanud mõistlikult ette näha ning seega vältida kahju, mis neile tekkis sellise kontrolli tulemusena, mis nende väitel osutus täielikult vääraks.